Ritratt: mill-filmat  Il-preżentatriċi u komika Amerikana Ellen DeGeneres donnu li mpressjonat ruħha li waqt il-programm tagħha fil-ġimgħa ta' qabel kellha parteċipant Malti, Ryan Calleja. Hu ħa sehem waqt l-Olimpjadi tal-udjenza u għalkemm ġie fit-tielet post donnu ħalla impatt fuq il-preżentatriċi ta' 63 sena. Waqt il-programm ta' din il-ġimgħa Ellen tirreferi għall-fatt li grazzi għall-Olimpjadi tal-Udjenza li kellha skopriet li kellha udjenza li ma kienitx taf biha, dik Maltija. Qalet ukoll li skopriet pajjiżi li ma kinitx taf li huma pajjiżi, bħal Malta. Fuq kollox spikkat il-kelma "Grazzi!". Mument ħelu li ta min isegwi permezz ta' dan il-filmat: L-Olipjadi tal-Udjenza qed isiru kull ġimgħa bil-parteċipanti ta' segwaċi minn madwar id-dinja. Aqra: Filmat: L-ewwel Malti jipparteċipa f'The Ellen Show Minn jaf forsi bil-parteċipazzjoni ta' Ryan il-ġimgħa l-oħra għad naraw aktar Maltin fuq programmi simili bħal The Ellen Show.